CELEX: 52001PC0673
Language: da
Date: 2001-11-19
Title: Forslag til Rådets afgørelse om Fællesskabets holdning i det samarbejdsråd, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, vedrørende nedsættelsen af en fælles gruppe på højt plan til at udarbejde konceptet for et fælles europæisk økonomisk område

Avis juridique important

|

52001PC0673

Forslag til Rådets afgørelse om Fællesskabets holdning i det samarbejdsråd, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, vedrørende nedsættelsen af en fælles gruppe på højt plan til at udarbejde konceptet for et fælles europæisk økonomisk område  /* KOM/2001/0673 endelig udg. */  

Forslag til RÅDETS AFGØRELSE om Fællesskabets holdning i det samarbejdsråd, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, vedrørende nedsættelsen af en fælles gruppe på højt plan til at udarbejde konceptet for et fælles europæisk økonomisk område(forelagt af Kommissionen)BEGRUNDELSE1. I parnerskabs- og samarbejdsaftalen (PSA) mellem EU og Rusland fastsættes det i artikel 93, at det samarbejdsråd, der nedsættes ved aftalens artikel 90, kan beslutte at nedsætte særlige udvalg eller arbejdsgrupper til at bistå sig i varetagelsen af sine opgaver.2. Vedlagte forslag til Rådets afgørelse om Fællesskabets holdning i Samarbejdsrådet indeholder bestemmelser om Samarbejdsrådets nedsættelse af en fælles gruppe på højt plan til at udarbejde konceptet for et fælles europæisk økonomisk område. På Fællesskabets side skal Gruppen på Højt Plan have en repræsentant for Kommissionen som formand. Kommissionen har til hensigt at opfordre en repræsentant for formandskabet til at deltage.Gruppen vil få til opgave at udarbejde konceptet for tættere økonomiske forbindelser mellem Rusland og EU. Gruppen på Højt Plan skal overveje de muligheder, som en større økonomisk integration og tilnærmelse af lovgivning vil frembyde, samt vurdere valgmulighederne for det videre arbejde. Den skal også identificere midler og mekanismer til at realisere fælles mål og overveje tidsplanen for gennemførelsen. Gruppen på Højt Plan skal i sit arbejde ikke erstatte eller udføre samme arbejde som de samarbejdsorganer, der er nedsat inden for rammerne af PSA. De eksisterende PSA-organer skal om fornødent forsyne Gruppen på Højt Plan med teknisk input til dens arbejde. Hvis det er nødvendigt, kan eksperter fra begge sider indbydes til at deltage i gruppens arbejde. Gruppen på Højt Plan skal i fuldt omfang tage hensyn til parternes forpligtelser i forbindelse med deres nuværende eller fremtidige deltagelse i Verdenshandelsorganisationen.3. De relevante PSA-organer (herunder også topmøder) vil blive gjort opmærksomme på resultaterne af drøftelserne i Gruppen på Højt Plan. Mandatet og gennemførelsen vil på ny blive gennemgået på topmødet mellem EU og Rusland senest i oktober 2003.4. Vedlagt findes teksten til forslaget til Rådets afgørelse om den holdning, Fællesskabet skal indtage i Samarbejdsrådet, som omhandlet i artikel 2, stk. 1, i Rådets og Kommissionens afgørelse af 30. oktober 1997 om indgåelsen af ovennævnte partnerskabs- og samarbejdsaftale. Rådet anmodes om at vedtage denne tekst.Forslag til RÅDETS AFGØRELSE om Fællesskabets holdning i det samarbejdsråd, der er nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, vedrørende nedsættelsen af en fælles gruppe på højt plan til at udarbejde konceptet for et fælles europæisk økonomisk områdeRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til artikel 2, stk. 1, i afgørelse truffet af Rådet og Kommissionen af 30. oktober 1997 om indgåelse af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side [1],[1]  EFT L 327 af 28.11.1997, s.1.under henvisning til forslag fra Kommissionen [2], og[2]  EFT C ...ud fra følgende betragtninger:(1) På topmødet mellem EU og Rusland den 3. oktober 2001 aftalte parterne at nedsætte en fælles gruppe på højt plan til at udarbejde konceptet for et fælles europæisk økonomisk område.(2) I artikel 93 i nævnte partnerskabs- og samarbejdsaftale fastsættes det, at Samarbejdsrådet kan beslutte at nedsætte særlige udvalg eller arbejdsgrupper til at bistå sig i varetagelsen af sine opgaver -TRUFFET FØLGENDE AFGØRELSE:Eneste artikel1. Fællesskabets holdning i det samarbejdsråd, der er nedsat ved artikel 90 i partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, vedrørende nedsættelsen af en fælles gruppe på højt plan til at udarbejde konceptet for et fælles europæisk økonomisk område skal være i overensstemmelse med bilaget til denne afgørelse.2. På Fællesskabets vegne skal Gruppen på Højt Plan have en repræsentant for Kommissionen som formand.Udfærdiget i Bruxelles, den [...]På Rådets vegneFormandBILAGSAMARBEJDSRÅDET HAR -under henvisning til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, særlig artikel 93, ogud fra følgende betragtninger:(1) På topmødet mellem EU og Rusland den 3. oktober 2001 aftalte parterne at nedsætte en fælles gruppe på højt plan til at udarbejde konceptet for et fælles europæisk økonomisk område.(2) Gruppen på højt plan bør nedsættes af Samarbejdsrådet -TRUFFET FØLGENDE AFGØRELSE:Eneste artikelDer nedsættes en gruppe på højt plan til at udarbejde konceptet for et fælles europæisk økonomisk område. Mandatet for Gruppen på Højt Plan er vedlagt som bilag.Udfærdiget [ved skriftlig procedure],På Samarbejdsrådets vegneFormandSekretærerPå Den Russiske Føderations vegnePå Det Europæiske Fællesskabs vegneBILAGGruppen på Højt Plan EU-Rusland, som skal udarbejde konceptet for et fælles europæisk økonomisk område1. Gruppen på Højt Plan skal i princippet træde sammen to gange om året.2. Formandskabet for gruppen varetages i fællesskab af repræsentanter for Den Russiske Føderation og for Den Europæiske Union.3. Gruppen på Højt Plan har til opgave at udarbejde et koncept for tættere økonomiske forbindelser mellem Rusland og EU, baseret på det bredere mål om en yderligere tilnærmelse mellem EU og Rusland. Gruppen på Højt Plan skal overveje de muligheder, som en større økonomisk integration og tilnærmelse af lovgivning vil frembyde, samt vurdere valgmulighederne for det videre arbejde. Den skal også identificere midler og mekanismer til at realisere fælles mål og overveje tidsplanen for gennemførelsen. Gruppen på Højt Plan skal i sit arbejde ikke erstatte eller udføre samme arbejde som de samarbejdsorganer, der er nedsat inden for rammerne af PSA. De eksisterende PSA-organer skal om fornødent forsyne Gruppen på Højt Plan med teknisk input til dens arbejde. Hvis det er nødvendigt, kan eksperter fra begge sider indbydes til at deltage i gruppens arbejde. Gruppen på Højt Plan skal i fuldt omfang tage hensyn til parternes forpligtelser i forbindelse med deres nuværende eller fremtidige deltagelse i Verdenshandelsorganisationen.4. Gruppen på Højt plan skal definere de centrale elementer, der skal være på plads for at oprette et fælles europæisk økonomisk område.5. De relevante PSA-organer, herunder også topmøder, vil blive gjort opmærksomme på resultaterne af drøftelserne i Gruppen på Højt Plan. Mandatet og gennemførelsen vil på ny blive gennemgået på topmødet mellem EU og Rusland senest i oktober 2003.